open-index/open-wikipedia-markdown huggingface dataset:
எம். ரி. ஹசன் அலி

**எம். ரி. ஹசன் அலி** (*M.T. HASEN ALI*, பிறப்பு: மே 18, 1945),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சி  சார்பில் தெரிவு செய்யப்பட்ட தேசிய பட்டியல் உறுப்பினர். ஒரு பொறியியலாளர்.

## வாழ்க்கைக் குறிப்பு
30, கடற்கரை வீதி, மவுன்ட் லெவனியா, கல்கிஸ்ஸயில் வசிக்கும் இவர், இசுலாம் மதத்தைச் சேர்ந்தவர்.

## உசாத்துணை
* எம். ரி. ஹசன் அலி

பகுப்பு:இலங்கை அரசியல்வாதிகள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:1945 பிறப்புகள்
உலோகாயதச் சித்தர்

**உலோகாயதச் சித்தர்** என்பவர் பெயரில் சில பாடல்கள் கிடைக்கின்றன.  இவர் பற்றி விரிவான விபரங்கள் இல்லை.  ஆனால் இவர் எழுதியதாகக் கூறப்படும் பாடல்கள் உள்ளன.  இவர் மிகவும் பிந்திய காலத்தவராகவே கருதப்படுகிறார்.  இந்தப் பாடல்களில் உலகாயதப் பார்வை உள்ளது.

## எடுத்துக்காட்டுப் பாடல்
: பொருளும் இருப்பும் இயற்கையும் முதன்மை - நாம்
: போற்றும் உணர்வெண்ணம் இரண்டாம் தன்மை
: கருதும் நம் ஆத்துமா அறிவின் துடிப்பு - அதனைக் 
: கடந்ததுமே கடவுள் எனல் கற்பனைப் பிடிப்பு.

: மனிதனுக்கு மேல் ஒரு தெய்வமும் இல்லை - இந்த 
: மானுடம் போலொரு மெய்மையும் இல்லை 
: மனிதன் இயற்கையின் எதிரொலிச் சின்னம் உழைப்பு 
: மனம் இல்லையேல் அவன் விலங் காண்டி

பகுப்பு:சித்தர்கள்
மேற்குலக மெய்யியல்

**மேற்குலக மெய்யியல்** என்பது மேற்குலகத்தின் மெய்யியல் சிந்தனையையும் முறைமையும் குறிக்கும். மேற்குலக மெய்யியலை இந்திய, சீன, முதற்குடிமக்கள், இசுலாமிய மெய்யியல்களில் இருந்து ஒப்பிட்டு வேறுபடுத்தலாம். மெய்யியல் என்ற துறை அவ்வாறு அடையாளப்படுத்தப்பட்டு வளர்ச்சி பெற்றது மேற்குலகிலேயே ஆகும்.  இன்று உலகில் செல்வாக்குச் செலுத்தும் பல்வேறு சட்ட, அரசியல், சமூகக் கோட்பாடுகள் மேற்குலக மெய்யியல் இருந்தே தோற்றம்பெற்றன. மேற்குலக மெய்யியல் பண்டைக் கிரேக்கத்தில் உருவான கிரேக்க மெய்யியலுடன் தொடங்குகிறது. பின்னர் இது உலகின் பரந்த பகுதிகளையும் தழுவி வளர்ச்சி அடைந்துள்ளது.  

## தோற்றம்
பழங்காலத்துப் புரிதல் அடிப்படையிலும், அக்காலத்து மெய்யியலாளர்கள் எழுதியவற்றின் அடிப்படையிலும், மெய்யியல், எல்லா அறிவுசார் துறைகளையும் உள்ளடக்கி இருந்தது எனலாம். இன்று நாம் மெய்யியல் என்று புரிந்து கொள்ளும் விடயங்களோடு, கணிதத் துறையும், இயற்பியல், வானியல், உயிரியல் போன்ற இயற்கை அறிவியல் துறைகளும் மெய்யியலுள் உள்ளடங்கி இருந்தன. மேற்குலகத்தின் மெய்யியல், பல்வேறுபட்ட தனித்துவமான மரபுகள், அரசியல் குழுக்கள், சமயக் குழுக்கள் போன்றவற்றின் சிந்தனைகளை உள்ளடக்கியது என்பதால்,  பல வேளைகளில் *மேற்குலக மெய்யியல்* என்னும் தொடர் தெளிவற்ற பொருளையே தருகிறது என்பதுடன் அதனைச் சரியாகப் புரிந்து கொள்வதற்கும் உதவியாக இருப்பதில்லை.

## மேற்குலக மெய்யியலின் துணைத் துறைகள்
மேற்குலக மெய்யியலாளர்கள், பல பிரிவுகளாக அல்லது சிந்தனைக் குழுக்களாகப் பிரிந்து இருப்பதைக் காணலாம். மெய்யியல் துறையின் வெவ்வேறு பகுதிகள் சார்ந்த பிரச்சினைகளைக் கையாள்வதனாலும், கருத்தியல் அடிப்படையிலான வேறுபாடுகளினாலும் இப்பிரிவுகள் உருவாகின்றன. பழங்காலத்தில் மிகவும் செல்வாக்குடன் விளங்கியது, ஏரணம், அறவியல், இயற்பியல் என்பவற்றைக் கையாளும் உறுதிப்பாட்டியல் (அல்லது "நடுநிலைக் கோட்பாடு") எனப்படும்  மெய்யியல் பிரிவு. இது உலகின் இயல்பை அறிந்துகொள்வதற்கான ஒரு துறையாகக் கருதப்பட்டதுடன், மீவியற்பியல், இயற்கை அறிவியல் ஆகியவற்றை உள்ளடக்கியும் இருந்தது. தற்கால மெய்யியல், பொதுவாக, மீவியற்பியல் (அல்லது "நுண்பொருளியல்"), அறிவாய்வியல், அறவியல், அழகியல் என்னும் பிரிவுகளாக வகுக்கப்படுகின்றது.  ஏரணம் சில வேளைகளில், மெய்யியலின் முக்கியமான ஒரு பிரிவாகவும், சில வேளைகளில் ஒரு தனியான அறிவியலாகவும், வேறு சில சமயங்களில் மெய்யியலின் பல்வேறு கிளைகளிலும் பயன்படும் ஒரு மெய்யியல் முறையாகவும் விளங்குகிறது.

தற்காலத்தில், இவ்வாறான முக்கிய பிரிவுகளுள் எண்ணற்ற துணைப் பிரிவுகளும் உள்ளன. பரந்த அளவில் பகுத்தாய்வு மெய்யியல், கண்டம்சார் மெய்யியல் போன்ற பிரிவுகளும் அவற்றுக்குள் துணைப்பிரிவுகளும் உள்ளன. 

குறிப்பிட்ட துணைப்பிரிவுகளின் மீதான ஆர்வம் பல்வேறு கால கட்டங்களில் குறைந்தும் கூடியும் வந்துள்ளது. சில வேளைகளில் சில துணைப்பிரிவுகள் மெய்யியலாளரிடையே பெருமளவு ஆர்வத்தைத் தூண்டுவனவாக அமைவதுடன், மெய்யியலின் முக்கியமான பிரிவுகளைப் போலவே இவை தொடர்பிலும் பெருமளவு நூல்கள் வெளியாவதையும் காணலாம். கடந்த 40 ஆண்டுகளுக்கு மேலாக மீவியற்பியலின் ஒரு துணைப்பிரிவான மனம்சார் மெய்யியல், பகுத்தாய்வு மெய்யியலுள் பெருமளவு கவனத்தை ஈர்த்திருப்பது இதற்கு ஒரு எடுத்துக்காட்டு.

## குறிப்புகள்

பகுப்பு:மேற்குலக மெய்யியல்
தத்தெடுத்தல்

**தத்தெடுத்தல்** (Adoption) என்பது எமக்கு இரத்த உறவு இல்லாத ஒருவருக்கு பெற்றோராக (வளர்ப்புத் தந்தை அல்லது தாய்) செயற்படல் ஆகும். இவ்வாறு செய்வதால், அன்று முதல் தத்தெடுக்கும் குழந்தைக்கு முழு பொறுப்பாளி ஆவதுடன், அப்பிள்ளையின் உண்மையான பெற்றோருக்கு அப்பிள்ளை மேலிருக்கும் உரிமையும் இல்லாமல் செய்யப்படுகிறது. தத்தெடுத்தல் சட்டம் மூலம் செய்யப்படுவதே, பிற்காலத்தில் உரிமையை தக்கவைத்துக்கொள்ளவும், வேறு சிக்கல்களிலிருந்து விடுபடவும் வழியாகும். பண்டைய ரோமில் தத்தெடுப்பு நடைமுறையானது கோடெக்ஸ் ஜஸ்டினியனஸில் ஆவணப்படுத்தப்பட்டுள்ளது.

பொதுவாக, குழந்தைப் பேறு இல்லாதவர்களே பிள்ளைகளை தத்தெடுக்கும் வழக்கம் உண்டு. சில வேளைகளில், உடன்பிறந்தோர் பிள்ளைகளை தத்தெடுக்கும் வழமையும் உண்டு. ஆயினும், சில பணம்படைத்தோர் வசதியற்றோரை தத்தெடுக்கும் வழக்கம் உண்டு. சில இடங்களில், ஒரு ஊரை தத்தெடுத்தல், பாடசாலையை தத்தெடுத்தல் என்பனவும் உலக வழக்கில் உண்டு.

## மேற்கோள்கள்

பகுப்பு:குழந்தை
பனிமலர் பொறியியல் கல்லூரி

**பனிமலர் பொறியியல் கல்லூரி** தமிழ்நாட்டில் உள்ள ஒரு பொறியியல் கல்லூரி. 2000ஆம் ஆண்டு நிறுவப்பட்டது. இது ஜெய்சக்தி கல்வி அறக்கட்டளையால் நிருவகிக்கப்படுகிறது.  இது ஒரு கிறித்துவ சிறுபான்மை கல்வி நிறுவனமாகும்.

## இளங்கலைப் பட்டங்கள்
*இயந்தரவியல் துறை 
*கணிப்பொறியியல் துறை
*குடிசார் பொறியியல் துறை
*மின்னணு மற்றும் தொலைதொடர்பு பொறியியல் துறை
*தகவல் தொடர்பியல் துறை
*மின்னணு மற்றும் கருவியியல் துறை

## முதுகலைப் பட்டங்கள்
*மேலாண்மை முதுகலைப் பட்டம் (MBA)
*கணினிப் பயன்பாடுகள் முதுகலைப் பட்டம் (MCA)

பகுப்பு:தமிழ்நாட்டுப் பொறியியல் கல்லூரிகள்
பகுப்பு:சென்னை அண்ணா தொழில்நுட்பப் பல்கலைக்கழகத்துடன் இணைக்கப்பட்ட பொறியியல் கல்லூரிகள்
சிவ சுப்ரமணிய நாடார் பொறியியல் கல்லூரி

**சிவ சுப்ரமணிய நாடார் பொறியியல் கல்லூரி** (SSN) தமிழ்நாட்டில் உள்ள ஒரு பொறியியல் கல்லூரி. 1996ம் ஆண்டு எச்.சி.எல் கணினி நிறுவனத்தின் நிறுவனர் சிவ நாடாரால் தொடங்கப்பட்டது. இக்கல்லூரி NBAவின் ஐ.எசு.ஓ 9001:2000 தரச்சான்றிதழ் பெற்றுள்ளது. இக்கல்லூரியில் மொத்தம் எட்டு வகையான பொறியியல் படிப்புகள் உள்ளன.

## வரலாறு
சிவ சுப்ரமணிய நாடார் பொறியியல் கல்லூரி 1996'இல் துவங்கப்பட்டது. இக்கல்லூரி அண்ணா தொழில்நுட்ப பல்கலைக்கழகம், சென்னையுடன் சேர்க்கப்பெற்றது. இக்கல்லூரியை துவங்கியவர் பத்ம பூசண் முனைவர்.சிவ நாடார், தொழிலதிபர், எச் சி எல் டெக்னாலஜீஸ் நிறுவனரும் தலைவருமாவார். இக்கல்லூரி 2011 இல் இந்தியாவின் முதல் 75 பொறியியல் கல்லூரிகளில் 38வது இடத்திலிருப்பதாக அவுட்லுக் இதழ் பிரசுரித்தது..

## அமைவிடம்
இக்கல்லூரி 1996ஆம் ஆண்டில், தற்காலிகமாக சென்னையின் சுற்றுபுறத்தில் உள்ள துரைப்பாக்கத்தில் தொடங்கப்பட்டது. பின்னர் 1998ஆம் ஆண்டில், ராஜீவ் காந்தி சாலையில் (பழைய மாம்மல்லபுரம் சாலை) உள்ள காலவாக்கத்தில் (திருப்போரூர் பஞ்சாயத்து) 1 சதுர கிலோ மீட்டர் அளவு உள்ள பெரிய நில பரப்பில் இட மாற்றம் செய்யப்பட்டு அமைக்கப்பட்டுள்ளது. ஒவ்வொரு ஆண்டும் இக்கல்லூரி நடத்துனர்கள் நான்கு கோடி மதிப்புள்ள கல்வி உதவித்தொகையைத் தகுதி உடைய மாணவர்களுக்கு வழங்குகிறார்கள். இங்கு "வாக்'இன்-வாக்'அவுட்" கல்வி உதவி தொகையைப் பள்ளி தேர்வுகளில் முதல் பத்து மதிப்பெண்கள் பெற்ற கிராமத்து மாணவ-மாணவியர்களுக்கு வழங்கப்படுகிறது. இம்மாணவ-மாணவியர்களின் முழு செலவைக் (கல்லூரி விடுதி செலவுகள் உட்பட) கல்லூரி நிர்வாகமே ஏற்றுக்கொள்கிறது.

## வசதிகள்

*மைய மற்றும் துறை நூலகம் 
*தகவல் தொழில்நுட்பம் உள்கட்டமைப்பு
*பாடத்திட்டப் புறச் செயல்கள்
*திறந்த வெளி வசதிகள்
*உள்ளரங்கு வசதிகள்
*உணவறை
*1000 இருக்கைகளுடைய கலையரங்கம்
*உடல்நல நிலையங்கள்
*போக்குவரத்து
*தானியிக்கி வங்கி இயந்திரம் 

## மேற்கோள்கள்

பகுப்பு:தமிழ்நாட்டுப் பொறியியல் கல்லூரிகள்
பகுப்பு:சென்னை அண்ணா தொழில்நுட்பப் பல்கலைக்கழகத்துடன் இணைக்கப்பட்ட பொறியியல் கல்லூரிகள்
சுயம்வரம்

**சுயம்வரம்** அல்லது **ஸ்வயம்வரம்** என்பது பண்டைய இந்தியாவில், திருமண வயதுடைய ஒரு பெண் ஒரு ஆணைத் தன் கணவனாகத் திருமணம் செய்துகொள்வதற்காக தேர்ந்தெடுக்கும் ஒரு நடைமுறையாகும். 

பழங்காலத்தில் தன் மகளுக்கு தக்க மணமகனை தேடும் முயற்சியில் மன்னன் எல்லா நாட்டு அரசரையும் ஓர் சபையில் கூட்டி, தன் மகள் விரும்புபவனுக்கு மணமுடித்துக் கொடுத்தலே **சுயம்வரம்** அல்லது **ஸ்வயம்வரம்** ஆகும். இதனை **தன் வரிப்பு** எனவும் அழைப்பர். அதாவது தனக்கான கணவனை ஒரு பெண் தானே வரித்துக் கொள்ளல் எனப் பொருள்படும். 

## சுயம்வர முறை
இந்த சுயம்வர முறை இளவரசிகள் தங்களுக்கு விருப்பமானவர்களைத் தேர்வு செய்து கொள்ள மட்டும் பயன்படுத்திய ஒரு முறையாக பல பழங்கதைகள் உள்ளன. இக்கதைகளிலுள்ளபடி சுயம்வரம் என்பது, இளவரசியின் தோழியானவள் ஒவ்வோர் அரசராக, அவர்களின் வீரச்செயல்கள், பண்பு, குலப்பெருமை, மாண்பு முதலிய குணங்களை ஒவ்வொன்றாக எடுத்துரைப்பாள். இவற்றில் மணமகளினை கவரும் ஒருவனுக்கு அவள் மாலையிட்டு மணமகனைத் தேர்வு செய்வார்.

## பழங்கதைகளில் சுயம்வரம்

சீதை, தமயந்தி மற்றும் திரௌபதி ஆகியவரகளின் சுயம்வரங்கள் மகாபாரத, இராமாயணக் காவியங்களில் இடம் பெற்றுள்ளது. இவற்றின்படி, தமயந்தி, தனக்காக  காத்திருந்த தேவர்களையெல்லாம் விட்டுவிட்டு, தன் அறிவுக்கூர்மையால் நளனை  இனங்கண்டும்;  தன் வில்வித்தையால் திரௌபதியை அருச்சுனன் சுயம்வரப் போட்டியில் மணந்தார்கள். 
## மேற்கோள்கள்

பகுப்பு:திருமண முறைகள்
பகுப்பு:இந்து சமய திருமணச் சடங்குகள்
பகுப்பு:இந்து தொன்மவியல்
பகுப்பு:இந்திய தொன்மவியல்
ஆர். எம். கே பொறியியல் கல்லூரி

**ஆர். எம். கே பொறியியல் கல்லூரி** தமிழ்நாட்டில் உள்ள ஒரு பொறியியல் கல்லூரி. 1995ம் ஆண்டு தொடங்கப்பட்ட இது ஒரு தெலுங்கு சிறுபான்மை கல்வி நிறுவனம் ஆகும். லட்சுமி கந்தம்மாள் கல்வி அறக்கட்டளையால் இது நிருவகிக்கப்பட்டுகிறது. இக்கல்லூரி DNV இன் ஐ.எசு.ஓ 9001:2000 தரச்சான்றிதழ் பெற்றுள்ளது. 

## மேற்கோள்கள்

பகுப்பு:தமிழ்நாட்டுப் பொறியியல் கல்லூரிகள்
பகுப்பு:திருவள்ளூர் மாவட்ட பல்கலைக்கழகங்களும் கல்லூரிகளும்
இசுடான்லி மருத்துவக் கல்லூரி

**இசுடான்லி மருத்துவக் கல்லூரி** (*Stanley Medical College*) தமிழ்நாட்டின் முதன்மை மருத்துவக் கல்லூரிகளில் ஒன்று. 200 ஆண்டுகளுக்கு முன்பே (1740ல்) இவ்வமைப்பு உருவாக்கப்பட்டாலும் கல்லூரியாக உருவாக்கப்பட்டது 1938ல் தான். என்.டி.டி.வி செய்தி நிறுவனத்தின் இந்தியாவின் சிறந்த மருத்துவக் கல்லூரிகள் பட்டியலில் ஒன்பதாவது இடம் பெற்றுள்ளது.

## வரலாறு
மைசூரின் ஐதர் அலிக்கும் வெள்ளையர்களுக்கும் இடையே நடந்த போரில் சென்னை மக்கள் கடுமையாக பாதிப்புக்கு ஆளாயினர். இதனால் 1782-ல் மணியக்காரர் என்று அழைக்கப்பட்ட அறச்சீலர் ராயபுரத்திலிருந்த தன்னுடைய தோட்டத்தில் போரில் காயமடைந்தவர்களுக்கு கஞ்சி வழங்குவதற்காக ஒரு சத்திரத்தை நிர்மாணித்தார். மணியக்காரர் என்பது ஆங்கிலேயர்களால் மோனிகர் என்று உச்சரிக்கப்பட்டதால் அது மோனிகர் சத்திரம் என்று அப்போது அழைக்கப்பட்டது. 1799-ல் ஜான் அண்டர்வுட் எனும் மருத்துவர் அந்தச் சத்திரத்துக்குள் ஒரு மருத்துவமனையைத் தொடங்கினார். அது அப்போது கஞ்சித்தொட்டி மருத்துவமனை என்று மக்களால் அறியப்பட்டது. 1808 இல் அந்தச் சத்திரத்தின் நிர்வாகத்தையும் மருத்துவமனையின் நிர்வாகத்தையும் சென்னை அரசு ஏற்று நடத்தத் தொடங்கியது. 1910-ல் அந்த மருத்துவமனை அரசுடைமையானதால், அதன் பெயர் ராயபுரம் மருத்துவமனை என்றானது.

ஜார்ஜ் ஃப்ரெட்ரிக் ஸ்டான்லி என்பவர் சென்னை மாகாண ஆளுநராக இருந்தபோது 1933 இல் அங்கு முதன் முதலாக ஐந்து வருட மருத்துவ படிப்பு அவரால் தொடங்கிவைக்கப்பட்டது. அதன் பிறகு அந்த மருத்துவமனையின் பெயர் ஸ்டான்லி மருத்துவமனை என 1936 சூலை 2 இல் மாற்றப்பட்டது. 1938 இல் அங்கு 72 மாணவர்கள் படித்தனர். அந்த எண்ணிக்கை 1963 இல் 150 ஆக உயர்ந்தது. 2018 ஆம் ஆண்டில் 250 மாணவர்கள் பயில்கின்றனர்.

## இவற்றையும் காண்க
*சென்னையில் சுகாதாரச் சேவை

## மேற்கோள்கள்
 

பகுப்பு:சென்னையிலுள்ள மருத்துவக் கல்லூரிகள்
ஜேப்பியார் பொறியியல் கல்லூரி

**ஜேப்பியார் பொறியியல் கல்லூரி** தமிழ்நாட்டில் உள்ள ஒரு பொறியியல் கல்லூரி. 2001ஆம் ஆண்டு நிறுவப்பட்டது. ஜேப்பியார் கல்வி அறக்கட்டளையால் நிருவகிக்கப்படுகிறது. இது ஒரு கிருத்துவ சிறுபான்மை கல்வி நிறுவனமாகும்.

## துறைகள்
ஜேப்பியார் பொறியியல் கல்லூரியில் உள்ள துறைகள்
*இயந்திரப் பொறியியல்
*விமானவியல் பொறியியல்
*உயிரித் தொழில்நுட்பம்
*குடிசார் பொறியியல்
*கணினி அறிவியல் மற்றும் பொறியியல்
*மின் பொறியியல்
*உலோக மற்றும் பொருளியல் பொறியியல்
*மனிதம் & சமூக அறிவியல்
*மேலாண்மை பாடங்கள்
*செயலாக்க விசையியல்

பகுப்பு:சென்னை மாவட்டத்திலுள்ள பொறியியல் கல்லூரிகள்
பகுப்பு:சென்னை அண்ணா தொழில்நுட்பப் பல்கலைக்கழகத்துடன் இணைக்கப்பட்ட பொறியியல் கல்லூரிகள்
உறுதிப்பாட்டுவாதம்

right|thumb|Zeno of Citium.
**உறுதிப்பாட்டுவாதம்** (*Stoicism*) என்பது பொ.ஊ.மு. 3 ம் நூற்றாண்டளவில் கிரேக்கத்தில் தோற்றம் பெற்ற ஒரு மெய்யியல் ஆகும். இது வாழ்வை அல்லது உலகை அணுகுவதற்கான ஒரு மனநிலையை எடுத்துரைக்கிறது. ஒருவரின் கட்டுப்பாட்டுக்குள் இருப்பவை எவை, கட்டுப்பாட்டுக்குள் இல்லாதவை எவை என்பதைப் புரிந்துகொண்டு, உலகின் இயல்பைப் புரிந்து நடப்பதே சிறந்தது என்பது இவர்களின் பரிந்துரை ஆகும்.

## இவற்றையும் பார்க்க
* சுதாயிக்கிய மெய்யியலாளர்கள் பட்டியல்

## மேற்கோள்கள்

பகுப்பு:மெய்யியல் கோட்பாடுகள்
பகுப்பு:கிரேக்க மெய்யியல்
கீழ்பாக்கம் மருத்துவக் கல்லூரி

**கீழ்ப்பாக்கம் மருத்துவக் கல்லூரி** (*Kilpauk Medical College*) தமிழ்நாட்டின் முதன்மை மருத்துவக் கல்லூரிகளில் ஒன்று. 1960ஆம் ஆண்டு தமிழக அரசால் தொடங்கப்பட்டது. இக்கல்லூரி வளாகம் சென்னையில் அண்ணா நகர் பகுதியில் பூந்தமல்லி நெடுஞ்சாலையின் இருபக்கங்களிலும் அமைந்துள்ளது. இக்கல்லூரி தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்துடன் இணைக்கப்பட்டுள்ளது.

## மேற்கோள்கள்

## வெளியிணைப்பு
* கல்லூரி இணையத்தளம்

பகுப்பு:சென்னையிலுள்ள மருத்துவக் கல்லூரிகள்
பாண்டரங்கண்ணனார்

**பாண்டரங்கண்ணனார்** சங்ககாலப் புலவர். புறநானூறு 16 எண்ணுள்ள ஒரே ஒரு பாடல் மட்டும் இவரது பாடலாகச் சங்கநூல் தொகுப்பில் உள்ளது. அதில் இவர் சோழன் இராசசூயம் வேட்ட பெருநற்கிள்ளியின் வெற்றியைப் பாராட்டியுள்ளார்.
## புலவர் பெயர் விளக்கம்
பாண்டரங்கம் என்பது சிவபெருமானின் ஆடல்களில் ஒன்று.
## பெருநற்கிள்ளியின் இராசசூயம்
இவன் முருகன் போல் சீற்றம் கொண்டவனாம்.
குதிரைப்படை கொண்டு பகைவரை வென்றானாம்.
பகைநாட்டு வீட்டுக்கூரை மரங்களை விறகாக்கிக் கொண்டானாம்.
விளைவயல்களைக் கவர்ந்துகொண்டானாம்.
நீர்த்துறைகளில் தன் களிறுகள் படிய விட்டுவிட்டானாம்.
இவன் ஊரைக் கொளுத்திய தீ ஞாயிறு போல் ஒளி வீசியதாம்.

## வெளி இணைப்பு

பகுப்பு:சங்கப் புலவர்கள்
மற்கலி கோசாலர்

**மக்கலி கோசாலர்** (Makkhali Gosala) என்பவர் ஆசீவகம் இயக்கத்தை நிறுவியவர். இவர் இயற்பெயர் மாசாத்தன் மற்றும் மன்கலி. இவர் பிறப்பு பொ.ஊ.மு. 523 என்பர்.  ஐயனார் எனும் அறப்பெயர் சாத்தன் திருப்பட்டூரைத் தலைநகராகக் கொண்டு அரசாண்ட குறுநிலமன்னன் மரபைச் சேர்ந்தவர். திருப்பட்டூர் இன்றைய திருச்சி-சென்னை நெடுஞ்சாலையில் அமைந்துள்ளது. இவர் வடநாடு சென்று திகம்பரப்பிரிவைத் தோற்றுவித்த மகாவீரருடன் ஆறு ஆண்டுகள் பணியாற்றி, பின் கருத்து வேறுபாடு காரணமாக தமக்கென்று சங்கம் அமைத்துக் கொண்டார்.

ஆசீவகம் என்ற சங்கத்தை சாவத்தி நகரில் வாழ்ந்த ஆலகாலா எனும் குயப்பெண் வீடே தலைமையகமாக விளங்கியது. "வைதிகநெறி" எனும் விதிக் கொள்கைக்கு எதிரான வாழ்க்கை முறை. குறிப்பாக, பொ.ஊ.மு. 600 முதல் பொ.ஊ. 250 வரை தமிழ் மக்களின் பேரியக்கமாகத் தழைத்தோங்கி வாழ்ந்த ஒரு சமய நெறி.

**ஐயனாரே மற்கலி:**

திருப்பட்டூர் என்று அழைக்கப்பெறும் திருப்பிடவூர், திருச்சி-பெரம்பலூர் சாலை வழியில் உள்ளது. இங்கே ஐயனார் கோயில் உள்ளது. ஐயனார் வழக்கமாக இடங்கையில் வைத்திருக்கும் செண்டுக்குப் பதிலாக, இங்கே, குட்டையான ஓலைச் சுவடியை வைத்திருக்கிறார்.

"கயிலையிற் கேட்டமா சாத்தனார் தரித்தந்தப் பாரில் வேதியர் திருப்பிட வூர்தனில்" என்று பெரியபுராணம் உரைக்கும் 'திருப்பிடவூர் பெருஞ்சாத்தன்' இவரே. 'கயிலையில் ஆதிநாதரிடமிருந்து 'ஆதி உலா' நூலைப் பெற்று வந்தவர் 'திருப்பிடவூர் பெருஞ்சாத்தன்' என்பது பெரியபுராணச் செய்தி. ஆதிநாதர் என்பவர் 'ரிஷப தேவர்' எனும் முதல் சமண-அமணத் திருத்தங்கரர் ஆவார். ஆதிநாதரிடம் பெற்ற மெய்யியல் கோட்பாட்டையே இந்நிகழ்வு எடுத்துக் காட்டுகிறது. ஆதி உலா என்பது மற்கலி எழுதிய 'ஒன்பதாம் கதிர்' எனும் நூல் என்ற ஐயப்பாடு தெளிவுபடுத்தப்பட வேண்டியிருக்கிறது.

பொதுவாக ஐயனார் கோயிலில் கல்வெட்டு இருப்பதில்லை. ஆனால், இக்கோயிலில் கல்வெட்டு உள்ளது. அதில்,

"திருமண்டப முடையார் கோயிலிற் கூத்தாடுந் தேவர்க்கு" எனும் வரிகளில், 'கூத்தாடும் தேவர்' எனும் வரிகள் நோக்கத் தக்கனவாகும். எனில், மற்கலியின் இறுதிப் பெருநடனமே இதன் பொருளாகும் எனவாம்.

ஆசீவகத் தலைவர் பூரணரை உறையூரில் கண்டு சமய வழக்காடியதாக நீலகேசி உரைப்பது, திருப்பிடவூர், உறையூர், ஆசீவகம் இவற்றுக்கு இடையேயான உறவை வெளிப்படுத்தும் நிகழ்வாகவும் கொள்ளலாம்.

ஆக, பிடவூர்ப் பெருஞ்சாத்தன் எனும் ஐயனாரே மற்கலி எனலாம்.

## மறைவு
மகாவம்சம் நூலின் அடிப்படையில் வரலாற்று அறிஞர், ஏ. எல். பசாம், மக்கலி கோசாளர், பொ.ஊ.மு. 484ல் மறைந்ததாக கருதுகிறார்.

## குறிப்புகள்

## வெளி இணைப்புகள்
*தமிழகத்தில் ஆசீவகம் - காணொலி
*Makkhali Gosala – Buddhist perspective

பகுப்பு:ஆசீவகம்
பகுப்பு:இந்திய மெய்யியலாளர்கள்
அல் அமீன் (துடுப்பாட்டக்காரர்)

thumb|அல் அமீன்
** அல் அமீன்** (*Al Amin*, பிறப்பு: செப்டம்பர் 6 1972), வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட இவர் வங்காளதேசத் துடுப்பாட்ட அணிக்காக தேர்வுத் துடுப்பாட்டம் , பன்னாட்டு இருபது20 மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார் .மேலும் வங்காளதேச பிரீமியர் லீக் போட்டிகளில் பரிசல் புல்ஸ் அணிக்காக இருபது20 போட்டிகளில் விளையாடி வருகிறார். ராஜாஷி பல்கலைக்கழகத்தில் பயின்றார்.

## தேர்வுத் துடுப்பாட்டம்
2013 ஆம் ஆண்டில் நியூசிலாந்துத் துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது . அக்டோபர் 21 , இல் தாக்காவில் நடைபெற்ற நியூசிலாந்துத் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 1 பந்துகளில்  இறுதிவரை ஆட்டமிழக்காமல்  இருந்தார் ஆனால் ஓட்டங்களை எடுக்கவில்லை. பின் பந்துவீச்சில் துவக்க ஓவர்களை வீசினார். இதில்  16 ஓவர்கள் வீசினார். அதில் 3 ஓவர்கள்  மெய்டனாகும். 58 ஓட்டங்களை விட்டுக்கொடுத்து 1 இலக்கினைக் கைப்பற்றினார். இவரின் பந்துவீச்சுசராசரி 3.62 ஆகும். இந்தப்போட்டி சமனில் முடிந்தது.

### இறுதிப் போட்டி
2014 ஆம் ஆண்டில் சிம்பாப்வே துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது . அக்டோபர் 25 , இல் தாக்காவில் நடைபெற்ற சிம்பாப்வே துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 15 பந்துகளில்  9 ஓட்டங்கள் எடுத்தார். பின் பந்துவீச்சில் துவக்க ஓவர்களை வீசினார். இதில்  14 ஓவர்கள் வீசினார். அதில் 1 ஓவர்  மெய்டனாகும். 45 ஓட்டங்களை விட்டுக்கொடுத்து 3 இலக்கினைக் கைப்பற்றினார். இவரின் பந்துவீச்சுசராசரி 3.21 ஆகும். இந்தப்போட்டி சமனில் முடிந்தது.பின் இரண்டாவது ஆட்டப் பகுதியின் பந்துவீச்சில் துவக்க ஓவர்களை வீசினார். இதில்  8 ஓவர்கள் வீசினார். அதில் 2 ஓவர்  மெய்டனாகும். 25 ஓட்டங்களை விட்டுக்கொடுத்து 1 இலக்கினைக் கைப்பற்றினார்.இந்தப் போட்டியில் வங்காளதேச அணி 3 இலக்குகள் வித்தியாசத்துல் வெற்றி பெற்றது.

## ஒருநாள் போட்டிகள்
2014 ஆம் ஆண்டில் இலங்கைத் துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது. பெப்ரவரி 17, தாக்காவில் நடைபெற்ற இங்கிலாந்துத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.இந்தப் போட்டியில் 2 பந்துகளில் 2 ஓட்டங்கள் எடுத்தார். பின் பந்துவீச்சில் 8 ஓவர்கள் வீசினார். இதில் 1ஓவர் மெய்டனாகும். 34 ஓட்டங்களை விட்டுக் கொடுத்து 1 இலக்கினைக் கைப்பற்றினார்.இந்தப் போட்டியில் இலங்கை அணி 13 ஓட்டங்கள் வித்தியாசத்தில் வெற்றி பெற்றது.

## பன்னாட்டுஇருபது20
2016 ஆம்  ஆண்டிற்கான 2016 ஐசிசி உலக இருபது20 தொடரில்  மார்ச் 26, கொல்கத்தாவில்  நடைபெற்ற நியூசிலாந்துத் துடுப்பாட்ட அணிக்கு எதிரான பன்னாட்டு இருபது20  போட்டியில் இவர் விளையாடினார்.இந்தப் போட்டியில் 2 பந்துகளில் ஓட்டங்கள் எதுவும் எடுக்காமல் சோதியின் பந்துவீச்சில் ஆட்டமிழந்தார்.  பின் பந்துவீச்சில் 4 ஓவர்கள் வீசினார்.  27 ஓட்டங்களை விட்டுக் கொடுத்து 2  இலக்கினைக் கைப்பற்றினார்.இந்தப் போட்டியில் இலங்கை அணி 13 ஓட்டங்கள் வித்தியாசத்தில் வெற்றி பெற்றது. இந்தப் போட்டியில் நியூசிலாந்து அணி 75 ஓட்டங்கள் வித்தியாசத்தில் வெற்றி பெற்றது.

## ஆட்டநாயகன் விருது

## சான்றுகள்
கிரிக்இன்ஃபோ – Player profile

பகுப்பு:வங்காளதேசத் துடுப்பாட்டக்காரர்கள்
பகுப்பு:1972 பிறப்புகள்
பகுப்பு:வாழும் மக்கள்
மபூப் ஆலம்

**மபூப் ஆலம்** (*Mahbub Alam*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 22 முதல்தர துடுப்பாட்டப் போட்டிகளிலும், 19 ஏ-தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:வாழும் மக்கள்
கூத்து வகை

இயல், இசை, கூத்து என்பன முத்தமிழ். 
இயல் என்பது எழுதப்படுவதும் பேசப்படுவதுமாகிய தமிழ். 
இசை என்பது பண்ணிசைத்துப் பாடப்படும் தமிழ். 
கூத்து என்பது ஆடலால் உணர்த்தப்படும் தமிழ்.

மேலும் வேத்தியல், பொதுவியல் என்னும் பாகுபாடும் கூத்தில் உண்டு.
## வகை
;நாட்டுப்புறக் கூத்து
:வள்ளிக் கூத்து, குரவைக் கூத்து, ஆரியக் கூத்து போன்றவை 
;இலக்கியங்களில் குறிப்பிடப்பட்டவை
:வெறிக் கூத்து, துணங்கைக் கூத்து, பேய்க் கூத்து போன்றவை

## தேவர் ஆடிய கூத்து
* சிவன் - கொடுகொட்டி, பாண்டரங்கம், கபாலம்
* திருமகள் - பாவை
* திருமால் - குடம், மல், அல்லியம்.
* குமரன்(முருகன்) - குடை, துடி.
* எழுவகை மாதர்(சபத கன்னியர்) - துடி
* அயிராணி(இந்திரன் மனைவி) - கடையம்
* துர்க்கை - மரக்கால்
* காமன் - பேடு

## மக்கள் ஆடிய கூத்து
* வெறியாட்டு = வெறி, கழங்கு, அணங்கு
* குரவை - கை கோத்து ஆடல்
* துணங்கை - முடங்கிய இருகை பழு(விலா)ப் புடைத்து ஆடல்.
* குடந்தம் - கை கூப்பி உடம்பை வளைத்து நிற்றல்
* கொம்மை(கும்மி) - குடங்கை குவித்துக் கொட்டல்
* ஆவலம் - வாயால் நா கொட்டுதல்
* குஞ்சிதம் - குந்திநிற்றல் (குந்திநின்று ஆடும் ஆட்டத்தைக் குஞ்சிதம் என்பர்.)

## தொகுப்பு நூல்
:சூடாமணி நிகண்டு, ஒன்பதாவது செயல் பற்றிய பெயர்த்தொகுதி, பாடல் 50-53

பகுப்பு:நடன வகைகள்
ஜமால் பைசர்

**ஜமால் பைசர் ** (*Jamal Faisal*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தரத் துடுப்பாட்டப் போட்டிகளிலும், எட்டு ஏ-தரத் துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:வாழும் மக்கள்
இயல்

முத்தமிழில்   இயற்றமிழ். இயல் என்னும் தமிழ். இயல்பாகப் பேசப்படுவதும் எழுதப்படுவதுமாகிய தமிழை இயல் என்கிறோம்.

தொல்காப்பியப் பாயிரமானது தொல்காப்பியத்தை மொழிப்புலம் என்று குறிப்பிடுகிறது. மொழிப்புலத்தில் பேசப்படும் வழக்கும், எழுதப்படும் செய்யுளும் அடக்கம் என்கிறது. இந்தப் புலத்தில் எழுத்து, சொல், பொருள் என்னும் மூன்று படிநிலைகள் உள்ளன.

இவற்றைச் **செந்தமிழ் இயற்கை** சிவணிய நிலம் என அது குறிப்பிடுகிறது. செந்தமிழ் இயற்கை என்பது **இயல்**.
## மேற்கோள்

பகுப்பு:தமிழ் இலக்கணம்
ஹபீப் முபாலிக்

**ஹபீப் முபாலிக்** (*Habib Muballik*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளிலும், 11 ஏ-தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1975 பிறப்புகள்
பகுப்பு:வாழும் மக்கள்
இப்னுல் கைதர்

**இப்னுல் கைதர்** (*Ibnul Haider*, பிறப்பு: அக்டோபர் 30 1974, வங்காளதேசத் துடுப்பாட்டக்காரர்). இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஏ-தர துடுப்பாட்டப் போட்டிகளில் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1974 பிறப்புகள்
பகுப்பு:வாழும் மக்கள்
மார்சல் அய்யூப்

**மார்சல் அய்யூப் ** (*Marshall Ayub*, பிறப்பு: டிசம்பர் 5 1988), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 17 முதல்தர துடுப்பாட்டப் போட்டிகளிலும், ஒன்பது ஏ-தர துடுப்பாட்டப் போட்டிகளிலும் 
கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1988 பிறப்புகள்
பகுப்பு:வாழும் மக்கள்
உடனுறை துணை

ஆங்கிலத்தில் **கன்சர்ட்** (consort) என்று வழங்கப்படும் சொல்லிற்கு இணையாக **உடனுறை துணை ** என்று கூறலாம். ஓர் நாட்டு அரசன் அல்லது அரசியின் வாழ்க்கைத்துணை அல்லது தோழர் இவ்வாறு அழைக்கப்படுகிறார். உடனுறை துணைவருக்கு அரச அடுக்கதிகாரத்தில் சற்றே குறைந்த மதிப்பு வழங்கப்படும். மேலும் பொதுவாக இவருக்கு அரியணை ஏறும் உரிமை இருக்காது.

இந்தியப் பண்பாட்டில் *பட்டத்தரசி* அல்லது *பட்ட மகிஷி* என அழைக்கப்படுகின்றனர். ஆண் துணைவருக்கு தனியான பெயர் இல்லை.

கடவுளரின் வாழ்க்கைத் துணைவியரும் கன்சர்ட் என்றே ஆங்கிலத்தில் குறிப்பிடப்படுகின்றனர். தமிழில் இருவரையும் ஒருசேரக் குறிப்பிட, எடுத்துக்காட்டாக, “கற்பகாம்பாள் உடனுறை கபாலிசுவரர்” எனக் குறிப்பிடுகின்றனர்.

## உடனுறைப் பெயர்கள்

அரச குடும்பத்தில் சில உடனுறை துணைவருக்கு வழங்கப்படும் சில பட்டங்கள்

* அரசாளும் மன்னனின் மனைவிக்கு *உடனுறை அரசி* அல்லது *பட்டத்தரசி*
* அரசாளும் அரசியின் கணவருக்கு *உடனுறை அரசர்*
* அரசாளும் இளவரசியின் கணவர்  அல்லது சிலநேரங்களில் அரசாளும் அரசியின் கணவருக்கு *உடனுறை இளவரசர்* 
* அரசாளும் இளவரசரின் மனைவி அல்லது சிலநேரங்களில் அரசாளும் மன்னனின் மனைவிக்கு *உடனுறை இளவரசி*

பகுப்பு:உறவுமுறை
இளவரசர் பிலிப்பு, எடின்பரோ கோமகன்

**எடின்பரோ கோமகன் இளவரசர் பிலிப்பு** (*Prince Philip, Duke of Edinburgh*, பிறப்பு: **கிரேக்கம் மற்றும் தென்மார்க்கின் இளவரசர் பிலிப்பு**; 10 சூன் 1921 – 9 ஏப்ரல் 2021) ஐக்கிய இராச்சியத்தின் இரண்டாம் எலிசபெத்தின் கணவராவார். பிரித்தானியாவின் மிக நீண்டகாலம் வாழ்ந்த உடனுறை துணையும் அரசாட்சி புரியும் ஒருவரின் மிக முதுமையான வாழ்க்கைத்துணையும் ஆவார்.

இளவரசர் பிலிப்பு கிரேக்கம் மற்றும் தென்மார்க்கு அரச குடும்பங்களில், கிரேக்கத்தில் பிறந்தார். இவர் பிறந்து 18 மாதங்களில் இவரது குடும்பம் நாட்டிலிருந்து நாடு கடத்தப்பட்டது. பிரான்சு, செருமனி, ஐக்கிய இராச்சியம் ஆகிய நாடுகளில் கல்வி கற்றபின், 1939 இல், தனது 18-வது அகவையில், பிரித்தானிய அரச கடற்படையில் சேர்ந்தார். இரண்டாம் உலகப் போர் காலத்தில், நடுநிலக் கடல், பசிபிக் கடற்படைகளில் தனித்துவத்துடன் பணியாற்றினார்.

உலகப் போருக்குப் பிறகு, எலிசபெத்தை திருமணம் செய்ய ஐக்கிய இராச்சியத்தின் ஆறாம் ஜோர்ஜ் மன்னர் பிலிப்புக்கு அனுமதி வழங்கினார். 1947 சூலையில் அவர்களின்  திருமண நிச்சயம் குறித்த அதிகாரபூர்வ அறிவிப்புக்கு முன்னர், இளவரசர் பிலிப்பு தனது கிரேக்க மற்றும் தென்மார்க்குப் பட்டங்களைக் கைவிட்டு, இயற்கையான பிரித்தானியராக மாறி, அவரது தாய்வழிப் பாட்டா, பாட்டிகளின் குடும்பப்பெயரான மவுண்ட்பேட்டனை ஏற்றுக்கொண்டு, பிலிப் மவுண்ட்பேட்டனானார். பிலிப்பு-எலிசபெத்து திருமணம் 1947 நவம்பர் 20 இல் நடைபெற்றது. "எடின்பரோ கோமகன்", "மெரியோனெத் கோமகன்", "கிரீனிச் பிரபு" ஆகிய பட்டங்களை மன்னர் ஜார்ச் அவருக்கு வழங்கினார். 1952 ஆம் ஆண்டில் எலிசபெத் மகாராணியாக முடிசூட்டியதை அடுத்து, பிலிப்பு தீவிர இராணுவ சேவையில் இருந்து விலகினார். 1957 இல் இவர் பிரித்தானிய இளவரசர் என்ற பட்டம் வழங்கப்பட்டது. பிலிப்புக்கு எலிசபெத்துடன் நான்கு குழந்தைகள் பிறந்தனர்: வேல்சு இளவரசர் சார்லசு; இளவரசி ஆன், யார்க் கோமகன் இளவரசர் ஆன்ட்ரூ; மற்றும் வெசெக்சு கோமகன் இளவரசர் எட்வர்டு ஆகியோர்.

## மேற்கோள்கள்

## அடிக்குறிப்பு


## வெளி இணைப்புகள்

* Royal.gov.uk- HRH Prince Philip, Duke of Edinburgh
* Duke of Edinburgh Award 
* 
* In the Words of Prince Philip  - slideshow by *Life magazine*

பகுப்பு:1921 பிறப்புகள்
பகுப்பு:2021 இறப்புகள்
பகுப்பு:பிரித்தானிய அரச குடும்பத்தினர்
பகுப்பு:குலுக்ஸ்பெர்க்ஸ் இல்லம்
ஹமீதுல் இசுலாம்

**ஹமீதுல் இசுலாம்** ( * Hamidul Islam* ), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஏ-தர துடுப்பாட்டப் போட்டிகளில் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:வாழும் மக்கள்
தற்காப்பு

thumb
**தற்காப்பு** என்பது ஆபத்தான, அல்லது அழிவுகளை தரக்கூடிய தருணங்களிலிருந்து முன் எச்சரிக்கையாக தம்மை பாதுகாத்து கொள்வது ஆகும். இது போன்ற ஆபத்துகளை தடுப்பதற்கு தன் சுய எச்சரிக்கை காப்பு மூலமாகவும், பிற தானியங்கி செயல்பாட்டின் மூலமும் பாதுகாக்கும் பொறிமுறைகள் உள்ளன.

## தற்காப்புக் கலைகள்

## தற்காப்பு உரிமைகள்
தற்காத்துக் கொள்ளும் நோக்கத்துடன் ஒருவர் எடுக்கும் எச்சரிக்கை பொறிமுறை மூலம் எதிரிக்கு இழப்புகள் ஏற்படும் பொழுது அதனைக் குற்றமாகக் கொள்ள முடியாது. அந்தச் சந்தர்ப்பங்களாவன:
* எதிரி ஒருவரை தாக்கி இழப்புகளை ஏற்படுத்தி அச்சம் ஏற்படும் பொழுது
* ஒருவரின் உடலுக்கு எதிரியின் தாக்குதலால் கொடுங்காயம் அல்லது உயிர் ஆபத்து ஏற்படும் பொழுது
* எம்மை கடத்திச் செல்ல வேண்டும் என்ற நோக்கத்தில் நம்மை எதிரி தாக்க அல்லது துன்புறுத்த்த முனையும் பொழுது
* சட்டத்துக்கு புறம்பாக எதிரியின் கட்டுப்பாட்டில் நாம் அடக்குமுறை கொள்ளும் பொழுது.(எம்மை நாம் காப்பாற்றி கொள்ளும் பொழுது)

## மேற்கோள்கள்

பகுப்பு:தற்காப்புக் கலைகள்
ஜெர்ரி லுவிஸ்

**ஜெர்ரி லுவிஸ்** (*Jerry Lewis*) (பிறப்பு: மார்ச்சு 16, 1926 - 20 ஆகத்து 2017), என்கிற **ஜோசேப் லிவிட்ச**, ஓர் அமெரிக்க நகைச்சுவை நடிக‌ர், திரைப்பட இயக்குநர் மற்றும் தயாரிப்பாளர் ஆவார். நடிக‌ர் டின் மார்ட்டின் கூட் இவர அமைதத மார்ட்டின்-லுவிஸ் கூட்டணி 1946ல் இருந்து 1956 வ்ரை அமெரிக்காவில் முன்னிலையில் இருந்தது. பிரபல தமிழ் நகைச்சுவை நடிக‌ர் நாகேஷ் "இந்தியாவின் ஜெர்ரி லுவிஸ்" என்று அழைக்கப்பட்டார்.

## மேற்கோள்கள்

## வெளி இணைப்புகள்

* *Everybody Loves Somebody Sometime (Especially Himself): The Story of Dean Martin and Jerry Lewis* by Arthur Marx, New York, NY: Hawthorn Books, 1974, 
* *The Jerry Lewis Films* by James L. Neibaur and Ted Okuda (Lewis is quoted throughout). Jefferson, NC: McFarland & Company, 1994, 
* *King of Comedy: The Life and Art of Jerry Lewis* by Shawn Anthony Levy. New York: St. Martin's Press, 1997, 
* *That Kid: The Story of Jerry Lewis* by Richard Gehman. New York: Avon Books, 1964.

பகுப்பு:1926 பிறப்புகள்
பகுப்பு:அமெரிக்க ஆண் திரைப்பட நடிகர்கள்
பகுப்பு:சிறப்பு அகாதமி விருதை பெற்றவர்கள்
பகுப்பு:2017 இறப்புகள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பாலித ரங்கேபண்டார

**பாலித ரங்கேபண்டார**  ( Palitha Range Bandara, பிறப்பு: செப்டம்பர் 8 1962),    இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான, 2010 பொதுத் தேர்தலில்,*(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சியின் சார்பில்   புத்தளம் மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.

## வாழ்க்கைக் குறிப்பு
பிரதான வீதி, மாதம்பை இல் வசிக்கும் இவர் பௌத்த மதத்தைச் சேர்ந்தவர். 
## உசாத்துணை
* பாலித ரங்கேபண்டார

பகுப்பு:இலங்கை அரசியல்வாதிகள்
பகுப்பு:1962 பிறப்புகள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கையின் இராசாங்க அமைச்சர்கள்
பகுப்பு:வாழும் மக்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
முஸ்லிம் நோக்கு (சிற்றிதழ்)

**முஸ்லிம் நோக்கு** இலங்கை பேருவளையிலிருந்து 1983ம் ஆண்டில் மாதாந்தம் வெளிவந்த ஓர் இசுலாமிய சிற்றிதழாகும்.

## பணிக்கூற்று
நளீமிய்யா இசுலாமிய வெளியீட்டுப் பணியகத்தின் மாத இதழ்

## வெளியீட்டாளர்
* அமீன்  
இலங்கையில் நளீமிய்யா கலாபீடம் ஒரு உயர்ந்த மார்க்கவியல் கலாபீடமாக கருதப்படுகின்றது. இக்கலாபீடத்தின் வெளியீட்டுப் பணியகத்தின் சார்பில் இவ்விதழ் வெளிவந்தது. 

## உள்ளடக்கம்
இசுலாமிய ஆய்வு ஆக்கங்கள், இசுலாமிய உலக செய்திகள், இசுலாமிய நாடுகளின் அறிமுகங்கள் என்பன இடம்பெற்றிருந்தன.
## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன் 
பகுப்பு:இலங்கை இசுலாமியத் தமிழ் இதழ்கள்
ஹசீபுல் ஹக்

**ஹசீபுல் ஹக்** (*Hasibul Haque*, பிறப்பு: அக்டோபர் 27 1986, வங்காளதேசத் துடுப்பாட்டக்காரர்), இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளிலும், ஏழு ஏ-தர துடுப்பாட்டப் போட்டிகளிலும் 
கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1986 பிறப்புகள்
பகுப்பு:வாழும் மக்கள்
முன்னேற்றம் (மலேசிய சிற்றிதழ்)

**முன்னேற்றம்** மலேசியா சிலாங்கூரிலிருந்து மாதாந்தம் வெளிவந்த ஓர் இதழாகும். முன்னேற்றம் எனும் பெயரில் இலங்கை, இந்தியா, மலேசியாவில் பல இதழ்கள் காலத்துக்குக் காலம் வெளிவந்துள்ளன.

## வெளியீடு
*சிலாங்கூர் முஸ்லிம் முன்னேற்ற சங்க வெளியீடு

## உள்ளடக்கம்
முஸ்லிம் முன்னேற்ற சங்க வெளியீடாக அமைந்தமையினால் சங்க செய்திகளுக்கும், மலேசிய முஸ்லிம்கள் பற்றிய செய்திகளுக்கும் முக்கியத்துவம் வழங்கப்பட்டிருந்தது. இடைக்கிடையே ஆய்வியல் கட்டுரைகளும், படைப்பிலக்கியங்களும் காணப்பட்டன. 
பகுப்பு:மலேசியத் தமிழ் இதழ்கள்
மலாயன் குரல் (இதழ்)

**மலாயன் குரல்** மலேசியா, பினாங்கு எனுமிடத்திலிருந்து 1963ம் ஆண்டில் மாதமிரு முறை வெளிவந்த ஓர் இதழாகும்.

## ஆசிரியர்
* அபு இக்பால்

## பணிக்கூற்று
திங்கள் இருமுறை மலரும் தேசிய வெளியீடு

## உள்ளடக்கம்
இவ்விதழ் மலேசியா, சிங்கப்பூர் இசுலாமிய செய்திகளுக்கும், இசுலாமிய நாட்டுச் செய்திகளுக்கும் முக்கியத்துவம் கொடுத்திருந்தது. இடைக்கிடையே தரமான ஆக்கங்களைக் கொண்டிருந்தது.

பகுப்பு:மலேசியத் தமிழ் இதழ்கள்
பிரபா கணேசன்

**பிரபா கணேசன்** ( Praba Ganeshan, பிறப்பு: சனவரி 4 1964),  இலங்கைத் தமிழ் அரசியல்வாதியும், சனநாயக மக்கள் காங்கிரஸ் கட்சியின் தலைவரும் ஆவார். இவர் இலங்கையின் 7வது நாடாளுமன்றத்திற்கான, 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய தேசிய முன்னணியின் சார்பில் கொழும்பு மாவட்டத்திலிருந்து மக்களால் தெரிவு செய்யப்பட்ட உறுப்பினர். இவர் பின்னர் ஆளும் ஐக்கிய மக்கள் சுதந்திரக் கூட்டணியில் இணைந்தார். 2014 ஆகத்து 21 இல் இவருக்கு தொ­லைத்­தொ­டர்பு, தகவல் தொழில்­நுட்ப பிரதி அமைச்­ச­ர் பதவி வழங்கப்பட்டது.

## வாழ்க்கைக் குறிப்பு
பிரபா கணேசன் பிரபல நடிகர் வி. பி. கணேசனின் மகனும், அரசியல்வாதி மனோ கணேசனின் சகோதரரும் ஆவார். கொழும்பு உவெசுலி கல்லூரியில் கல்வி பயின்றார். ஆரம்பத்தில் மனோ கணேசனின் ஜனநாயக மக்கள் முன்னணி கட்சியில் இணைந்திருந்த இவர் 2010 தேர்தலில் இக்கட்சியின் சார்பில் ஐக்கிய தேசிய முன்னணி கூட்டணியின் கீழ் போட்டியிட்டு வெற்றி பெற்றார். வெற்றி பெற்ற சில நாட்களிலேயே இவர் ஜனநாயக மக்கள் முன்னணியில் இருந்து விலகி ஆளும் ஐக்கிய மக்கள் சுதந்திரக் கூட்டணியில் இணைந்தார்.

## மேற்கோள்கள்

## வெளி இணைப்புகள்
* பிரபா கணேசன்

பகுப்பு:இலங்கை அரசியல்வாதிகள்
பகுப்பு:1964 பிறப்புகள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:கொழும்பு மாவட்ட நபர்கள்
பகுப்பு:1946 பிறப்புகள்
பகுப்பு:வாழும் மக்கள்
பகுப்பு:இலங்கையின் துணை அமைச்சர்கள்
பகுப்பு:இலங்கை மலையகத் தமிழ் அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:கொழும்பு உவெசுலி கல்லூரி பழைய மாணவர்கள்
பைசல் காசிம்

**பைசல் காசிம் **  ( FAIZAL CASSIM,  பிறப்பு: செப்டம்பர் 4 1957),    இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான, 2010 பொதுத் தேர்தலில்,*(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சியின் சார்பில்   திகாமடுல்லை மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 13 வது  (2004)  நாடாளுமன்றத்திலும் பிரதிநிதியாகத் தெரிவுசெய்யப்பட்டிருந்தார்.

## வாழ்க்கைக் குறிப்பு
345, 16/A, குருப்பு லேன், கொழும்பு 08 இல் வசிக்கும் இவர் இசுலாம்மதத்தைச் சேர்ந்தவர். 
## உசாத்துணை
* பைசல் காசிம் 

பகுப்பு:இலங்கை அரசியல்வாதிகள்
பகுப்பு:1957 பிறப்புகள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:வாழும் மக்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
வழிகாட்டி (1958 இலங்கை சிற்றிதழ்)

**வழிகாட்டி** இலங்கை, கொழும்பிலிருந்து 1958ம் ஆண்டில் வெளிவந்த ஒரு மாத இதழாகும். வழிகாட்டி எனும் பெயரில் இலங்கை, இந்தியா,  மலேசியாவில் பல இதழ்கள் காலத்துக்குக் காலம் வெளிவந்துள்ளன. குறிப்பாக இசுலாமிய அடிப்படை விடயங்களுக்கான வழிகாட்டி என்ற வகையிலே இவை அமைந்திருந்தன. 

## ஆசிரியர்
* மௌலவி பாசில் யூ.எம். தாஸீன் நத்வி.

## பணிக்கூற்று
இஸ்லாமிய இலட்சிய மாத இதழ்

## உள்ளடக்கம்
இசுலாமிய அடிப்படைக் கருத்துக்களுக்கும், இசுலாமிய உலக செய்திகளுக்கும் உட்பட்ட செய்திகளை இது தன்னகத்தே கொண்டிருந்தது. இடைக்கிடையே ஆய்வுக் கட்டுரைகளும் இடம்பெற்றன.
## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன்  
பகுப்பு:இலங்கை இசுலாமியத் தமிழ் இதழ்கள்
ரபியுல் ஹக்

**ரபியுல் ஹக்** (*Rafiul Haque*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:வாழும் மக்கள்
மசூதுல் ஹசன்

**மசூதுல் ஹசன்** (*Masudul Hasan*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:வாழும் மக்கள்
இந்திய செயற்கைக்கோள்களின் பட்டியல்

1975ல் முதல் செயற்கைக்கோளை விண்ணில் செலுத்தியதில் இருந்து இதுவரை ஐம்பதிற்கும் மேற்பட்ட செயற்கைக்கோள்களை இந்தியா ஏவியுள்ளது. இந்திய, அமெரிக்க, உருசிய, ஐரோப்பிய ராக்கெட்டுகளின் மூலமும் அமெரிக்க விண்வெளி ஓடத்தின் துணைக்கொண்டும் இவை செலுத்தப்பட்டுள்ளன. இந்திய செயற்கைக்கோளின் பொறுப்பாக இந்திய விண்வெளி ஆய்வு மையம் உள்ளது.

## செயற்கைக்கோள்கள்
(முதலில் ஏவப்பட்ட நாளின் அடிப்படையில் வரிசைப்படுத்தப் பட்டுள்ளது.)

## மேற்கோள்கள்
ரொசில் ஹசனுஸ்ஸமான்

**ரொசில் ஹசனுஸ்ஸமான்** (*Rozel Hasanuzzaman*), பிறப்பு: ஏப்ரல் 1, 1977, வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 53 முதல்தர துடுப்பாட்டப் போட்டிகளிலும், 48 ஏ-தர துடுப்பாட்டப் போட்டிகளிலும் 
கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1977 பிறப்புகள்
பகுப்பு:வாழும் மக்கள்
புனித சனி

**புனித சனி** (Holy Saturday) என்பது கிறித்தவ வழிபாட்டு ஆண்டில் பெரிய வெள்ளிக் கிழமைக்கு அடுத்த நாள் ஆகும். இது புனித வாரத்தின் கடைசி நாளாகவும், தவக் காலத்தின் கடைசி நாளாகவும் இயேசுவின் உயிர்த்தெழுதலுக்குத் தயாரிப்பு நாளாகவும் கருதப்படுகிறது.

## கத்தோலிக்க திருச்சபையில் புனித சனிக் கொண்டாட்டம்

பெரிய வியாழக் கிழமை வழிபாடு முடிந்ததிலிருந்து கோவிலின் மைய இடமாகிய திருப்பீடத்தின் மேல் விரிக்கப்படும் துணிகள் எல்லாம் அகற்றப்பட்டு, பீடம் வெறுமையாய் இருக்கும். மக்களுக்கு அருளடையாளங்கள் இந்த நாளில் வழங்கப்படுவதில்லை. பெரிய வெள்ளி வழிபாடு முடிந்ததிலிருந்து நோயாளருக்கு வழியுணவாக நற்கருணை வழங்க அனுமதி உண்டு. அதுபோலவே இறக்கும் தறுவாயில் இருப்போருக்குத் திருமுழுக்கு, பாவ மன்னிப்பு, நோயில் பூசுதல் போன்ற அருளடையாளங்களை வழங்கலாம். திருப்பலியும் வழக்கமாக நிறைவேற்றப்படுவதில்லை.

## பெரிய சனிக் கிழமையின் பொருள்

திருச்சபையின் பழங்கால மரபுக்கு ஏற்ப, பெரிய சனி என்பது கிறித்தவ மக்கள் தம் தலைவரும் ஆண்டவருமாகிய இயேசுவின் கல்லறையின் அருகே நின்று, அவருடைய துன்பம் சாவு ஆகியவற்றைப் பற்றித் தியானிக்கின்ற நாள் ஆகும். கல்லறையில் வைக்கப்பட்ட இயேசுவின் உடல் அமைதியில் துயில் கொள்ளும் வேளையில் திருச்சபையும் அமைதியோடு காத்திருக்கும். இயேசுவின் இறப்பு துயர நிகழ்வாக இருந்தாலும் அத்துயரமானது மகிழ்ச்சியாக மாறப்போகிறது என்னும் நம்பிக்கையோடு திருச்சபை காத்திருப்பது பெரிய சனியின் பண்பு.

திருவழிபாட்டு முறைக்கு ஏற்ப, பெரிய சனி பொழுது சாயும் வேளை வரை நீடிக்கும். அதன் பிறகு பாஸ்கா திருவிழிப்பு (Easter Vigil) தொடங்கும். அதுவே இயேசு சாவினின்று எழுந்த நிகழ்ச்சிக்கு முன்னோடி போல அமைகிறது. 

## பிற கிறித்தவ சபைகளில் புனித சனி

சில ஆங்கிலிக்க சபைகளில் விவிலியம் அறிக்கையிடப்படும். ஆனால் நற்கருணை கொண்டாடப்படுவதில்லை. ஆங்கிலிக்கன், லூதரன், மெதடிஸ்டு போன்ற சபைக் கோவில்களில் திருப்பீடம் வெறுமையாக்கப்படாமல், கருப்புத் துணியால் மூடப்படுவதும் உண்டு.

மரபு வழிக் கீழைச் சபைகள் புனித சனியைப் "பெரிய சனி" என்றும் அழைக்கின்றன. இயேசுவின் திருவுடல் கல்லறையில் வைக்கப்பட்டதை நினைவுகூர்வதோடு, இயேசு பாதாளங்களில் இறங்கி அங்கிருந்த ஆன்மாக்களுக்கு விடுதலை வழங்கிய நிகழ்வையும் அச்சபைகள் நினைவுகூர்கின்றன. சில கீழைச் சபைகள் புனித சனியை "மகிழ்ச்சியின் சனி" எனவும் அழைக்கின்றன.

## போலந்து மற்றும் கிழக்கு ஐரோப்பிய பழக்கம்

அமெரிக்காவில் குடியேறிய போலந்து கிறித்தவர்களும் செக் போன்ற பிற கிழக்கு ஐரோப்பிய நாட்டவர் சிலரும் புனித சனிக்கிழமையன்று உயிர்த்தெழுதல் முட்டைகள், பழங்கள், அப்ப வகைகள், நாட்டுப் பலகாரங்கள் போன்றவற்றை ஒரு கூடையில் ஒழுங்குற அமைத்து, அக்கூடையைக் கோவிலுக்குக் கொண்டு வருவார்கள். கூடையின் உட்புறத்தில் பூவேலை செய்யப்பட்ட மெல்லிய துணி விரிக்கப்பட்டிருக்கும். சில தழைகளும் செருகப்பட்டிருக்கும்.

சிலுவைப் பாதை வழிபாட்டின் பதினான்காம் நிலையில் இயேசு கல்லறையில் அடக்கப்பட்ட நிகழ்வு முடிந்ததும் அங்கே அப்பொருள்கள் புனிதப்படுத்தப்படும். பின்னர் கூடையைப் பொருள்களோடு வீட்டுக்கு எடுத்துச் செல்வார்கள். இக்கூடைக்குப் போலந்து மொழியில் "ஸ்வென்சோன்க்கா" (Święconka) என்று பெயர்.

## ஆதாரங்கள்

பகுப்பு:கிறித்தவத் திருநாட்கள்
ஜிவேல் ஹொசைன்

**சிவேல் ஒசைன் ** (*Jewel Hossain*), பிறப்பு: அக்டோபர் 10, 1978, வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளிலும், ஐந்து ஏ-தர துடுப்பாட்டப் போட்டிகளிலும் 
கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1977 பிறப்புகள்
பகுப்பு:வாழும் மக்கள்
கண்ணீர் சிந்தும் சொர்க்கபுரி (நூல்)

thumb|கண்ணீர் சிந்தும் சொர்க்கபுரி ஆங்கிலப்பதிப்பு.**கண்ணீர் சிந்தும் சொர்க்கபுரி** என்னும் நூல், ராவய பத்திரிகையின் ஆசிரியரான விக்ரர் ஐவன் அவர்களால் எழுதப்பட்ட நூல் ஆகும். சேர்மனி நாட்டின் நிதியுதவியுடனும், இலங்கை சகவாழ்வு மன்றத்தின் அனுசரணையுடனும் இது 2008 ஆம் ஆண்டு வெளியிடப்பட்டது.  இனக்கலவரத்தின் வரலாற்று ரீதியான கூர்ப்பினை மிகவும் காத்திரமான காட்டுவதாகவும், இன நெருக்கடியுடன் தொடர்புபட்ட சம்பவங்களை பகைப்படங்களினூடாக விளக்குவதுமான வகையில் இந்நூல் 190 வருடங்களுக்கு மேலான காலப்பகுதியைப் படம்பிடித்துக் காட்டுகிறது.

இந்நூல் Paradise in Tears எனும் பெயரில் முதலில் ஆங்கிலத்தில் எழுதப்பட்டு சமகாலத்தில் சிங்களம், தமிழ் ஆகிய மொழிகளில் மொழிபெயர்க்கப்பட்டது. தமிழ் மொழிபெயர்ப்பை சேந்தன் செல்வராசா, எஸ். கணேசன் ஆகியோர் செய்திருந்தனர்.

பகுப்பு:இலங்கை பற்றிய நூல்கள்
பாஸ்கா திரி

**பாஸ்கா திரி** என்பது கத்தோலிக்க திருச்சபையில் பாஸ்கா திருவிழிப்பின் போது பயன்படுத்தப்படும் பெரிய, வெள்ளை நிற மெழுகுவர்த்தியைக் குறிக்கும். இது ஒவ்வோரு ஆண்டும் உயிர்த்த ஞாயிறு அன்று ஆசீர்வதிக்கப்பட்டு, பாஸ்கா காலம் முழுமையும் பயன்படுத்தப்படும். சில இடங்களில் வருடம் முழுமையும் திருமுழுக்கின் போதோ, அல்லது நீத்தார் இறுதி திருப்பலியின் போதோ பயன்படுத்தப்படும்.

## பாஸ்கா திரியின் உட்பொருள்
பாஸ்கா திரியில் உள்ள தீ, கிறிஸ்து உலகின் ஒளி என்பதையும், அவர் இறைமக்களின் மத்தியில் உள்ளார் என்பதனையும் குறிக்கின்றது. பாஸ்கா திரி சில இடங்களில் "பாஸ்கா வத்தி" எனவும், "ஈஸ்டர் வத்தி" எனவும் அழைக்கப்படுகின்றது. பாஸ்கா என்னும் சொல், "கடத்தல்" என்னும் பொருள் படும்,  Pesach என்னும் எபிரேய சொல்லிலிருந்து வந்ததாகும். உயரிய, பெரிய மெழுகுவர்த்தி, முக்காலத்தில் இஸ்ராயேல் மக்கள் பாலைநிலத்தைக் கடந்து செல்லும்போது இரவில் நெருப்புத்தூணாக கடவுள் அவர்களுக்கு வழிகாட்டினார் என்பதனைக் குறிக்கும். இந்த பாஸ்கா என்னும் கடத்தல் நிகழ்வை நினைவுகூரும் விதமாக இஸ்ரயேல் மக்கள் பாஸ்கா விழாவிலே, இரவு நேரங்களில் விளக்கை ஏற்றி, அதை மந்திரித்து, அதன் ஒளியில் திருப்பாடல்களை வாசித்து வந்தனர். இந்த ஒளிவிழாவை கிறிஸ்துவின் உயிர்ப்புடன் தொடர்புபடுத்தி கிறித்தவகள் கொண்டாடுகிறார்கள்.

## பாஸ்கா திரியின் விளக்கம்

ஒரு பங்கு கோவிலில் உள்ள மெழுகுவர்த்திகளில் பாஸ்கா திரியே பெரியதாக இருக்கும். நடைமுறையில் உள்ள பாஸ்கா திரிகள், பின் வருபனவற்றை தாங்கியிருக்கும்.

***சிலுவை** - சிலுவை மரத்தின் வழியாகத்தான் உயிர்ப்பின் மகிமை விளங்குகிறது என்பதைக் குறிக்கும்.
***[[அ]]கரமும் [[ன்|னகரமும்]]** - கிறிஸ்து காலங்கள் யாவற்றையும் கடந்து நிற்கிறார் என்பதைக் குறிக்கும். பாஸ்கா திரியில் தமிழ் எழுத்துகளின் முதல் எழுத்தான 'அ'- என்ற எழுத்தையும் , கடைசி எழுத்தான  'ன'-என்ற எழுத்தையுமோ அல்லது அந்தந்த இடத்தின் மொழிகளுடைய முதல் மற்றும் கடை எழுத்துகளோ பொறிக்கப்படும். அல்லது கிரேக்க மொழியின் முதல் மற்றும் கடை எழுத்துகளான ஆல்ஃபா (Α) மற்றும் ஒமேகா (Ω) (Alpha and Omega) பொறிக்கப்படும்.
***ஆண்டின் எண்** - காலங்களும் யூகங்களும், மாட்சியும் ஆட்சியும் ஆண்டவருக்கே உரியன என்பதை குறிக்கும் விதமாக சிலுவையின் நான்கு கோணங்களில் நிகழும் ஆண்டின் எண்கள் இருக்கும்.
***சாம்பிராணி மணிகள்** - இயேசுவின் தன்னுடைய ஐந்து காயங்களால் கண்காணித்து பேணி காக்க வேண்டுமென்று ஐந்து சாம்பிராணி மணிகளை சிலுவையில் இருக்கும்.

## திருவிழிப்பின் போது

இரவில் கொண்டாடப்படும் பாஸ்கா திருவிழிப்பு விழாவின் துவக்கப் பகுதி திருஒளி வழிபாடு ஆகும். இந்நிகழ்விலேயே பாஸ்கா திரி மந்தரிக்கப்படும். பெரிய வியாழன் அன்று அணைக்கப்பெற்ற கோவில் விளக்குகள் இவ்வழிபாட்டின் போது பாஸ்கா திரியிலிருந்து தான் மீண்டும் ஏற்றப்படும்.

மேற்சொன்ன பாஸ்கா திரியின் விளக்கங்களை குரு பாஸ்கா திரியின் மீது எழுதி அதனை பின்வருமாறு கூறி மந்தரிப்பார்:
"கிறிஸ்து நேற்றும் இன்றும், முதலும் முடிவும், அகரமும் னகரமும்; காலங்கள் அவருடையன, யுகங்களும் அவருடையன; மாட்சியும் ஆட்சியும் அவருக்கே என்றென்றும் எக்காலமுமே, ஆமென்"

பின்பு புது தீயை மந்தரித்து, அதிலிருந்து பாஸ்கா திரி ஏற்றப்படும். இதன் பின் பாஸ்கா திரி பவனியாக எடுத்துச்செல்லப்படும். பவனியின் போது, மூன்று முறை குருவானவர் "கிறிஸ்துவின் ஒளி இதோ" என்று பாடுவார். "இறைவா உமக்கு நன்றி" என்று பதில் பாடப்படும். இதன்பின் பாஸ்கா புகழுரை பாடப்படும். 

இறைமக்கள் அனைவரும் தத்தம் திரிகளைப் பாஸ்காத் திரியிலிருந்து தான் பற்றவைப்பர்,

## இவற்றையும் பார்க்கவும்
*பாஸ்கா புகழுரை
*உயிர்த்த ஞாயிறு

பகுப்பு:கிறித்தவத் திருநாட்கள்
பகுப்பு:கத்தோலிக்கம்
சாதிக் ஹசன்

**சாதிக் ஹசன் ** (*Sadik Hasan*), பிறப்பு: சூன் 10 1983, வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளிலும், ஒன்பது ஏ-தர துடுப்பாட்டப் போட்டிகளிலும் 
கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1983 பிறப்புகள்
பகுப்பு:வாழும் மக்கள்
அம்மன்னீல் கோட்டை

**கடற்கோட்டை** என்று அழைக்கப்படும் **அம்மன்னீல் கோட்டை** (Hammanheil) காரைநகர்த் தீவுக்கும், வேலணைத் தீவுக்கும் இடையில் அமைந்துள்ள ஒடுங்கிய கடற்பகுதியில் உள்ள சிறிய மணற்திட்டு ஒன்றில் அமைந்துள்ளது. இவ்வொடுங்கிய கடற்பகுதியே பாக்கு நீரிணைப் பகுதியில் இருந்து யாழ்ப்பாண நகரத்தையொட்டி அமைந்துள்ள நீரேரிப் பகுதிக்குள் வருவதற்கான முக்கிய வழியாகும். இந்த வழியைப் பாதுகாப்பதற்காகவே இக் கோட்டை அமைக்கப்பட்டது.

## வரலாறு
1620 ஆம் ஆண்டில் போத்துக்கீசர் யாழ்ப்பாண இராச்சியத்தை முழுமையாகக் கைப்பற்றித் தமது ஆட்சியின்கீழ் கொண்டுவந்த பின்னர், பாக்கு நீரிணைப்பகுதியில் இருந்து யாழ்ப்பாணக் குடாநாட்டுக்குள் வருவதற்கான கடல்வழியின் பாதுகாப்புக்காக இக் கோட்டையை அமைத்தனர். அவர்கள் இதற்கு அரச கோட்டை (Fortaleza Real) என்றும் Fortaleza do Rio (ஆற்றின் கோட்டை) என்றும் அழைத்தனர். அரச கோட்டை) 1658 ஆம் ஆண்டில் ஒல்லாந்தர் யாழ்ப்பாணக் கோட்டையை முற்றுகை இட்டபோது இக் கோட்டையையும் முற்றுகை இட்டுக் கைப்பற்றிக் கொண்டனர். ஒல்லாந்தர் காலத்திலும் யாழ்ப்பாணத்தின் பாதுகாப்புக்கு இன்றியமையாததாக ஒன்றாக இந்தக் கோட்டை கருதப்பட்டு முற்றிலும் ஒல்லாந்தரைக் கொண்ட படையினர் இக்கோட்டையில் நிறுத்தப்பட்டனர். 1796 ஆம் ஆண்டில் யாழ்ப்பாணம் பிரித்தானியரின் கைக்கு வந்தபோது, இக் கோட்டையும் அவர்களின் ஆளுகைக்குள் வந்தது. எனினும் இவர்கள் காலத்தில் இதன் பாதுகாப்பு தொடர்பான முக்கியத்துவம் குறைந்து விட்டது. 1930களில் இது நோயாளர்களைத் தனிமைப்படுத்தும் நிலையமாகப் பயன்பட்டதாக நெல்சன் என்பவர் தனது நூலில் குறிப்பிட்டு உள்ளார்.

## அமைப்பு
இக் கோட்டை எட்டுப் பக்கங்களைக் கொண்ட பல்கோண வடிவம் கொண்டது. இதன் தெற்குப் பக்கத்தில் உள்ள சுவரில் கோட்டைக்கான வாயில் அமைந்துள்ளது. வடகிழக்குப் பக்கச் சுவரில் முக்கோண வடிவிலான ஒரு நீட்சி காணப்படுகிறது. ஒல்லாந்தர் காலத்திலும் 20 ஆம் நூற்றாண்டின் முற்பகுதி வரையிலும் உள்ளே இரண்டு சிறிய கட்டிடங்கள் அமைந்திருந்தன.

## மேற்கோள்கள்

* Nelson, W. A., The Dutch Forts of Sri Lanka - The Military Monuments of Ceylon, with up-dates by de Silva, R. K., Sri Lanka Netherlands Association, 2004. (First Published 1984).

## இவற்றையும் பார்க்கவும்
* இலங்கையின் குடியேற்றவாதக் காலக் கோட்டைகள்‎

பகுப்பு:இலங்கையின் தொல்லியற்களங்கள்
பகுப்பு:இலங்கையில் உள்ள போர்த்துக்கீசக் கோட்டைகள்
இரையகக் குடலிய நோய்கள்

**இரையகக் குடலிய நோய்கள்** என்பது இரையகக் குடலியப் பாதையுடன் தொடர்புடைய நோய்களாகும். **சமிபாட்டுத்தொகுதி நோய்கள்** அல்லது **செரிமான நோய்கள்** எனவும் இவை அழைக்கப்படுகின்றன. இரையகக் குடற் பாதையில் அடங்கும் உறுப்புக்களான உணவுக்குழாய் (களம்), இரைப்பை (இரையகம்), முன்சிறுகுடல், இடைச்சிறுகுடல், கடைச்சிறுகுடல், கடைச்சிறுகுடல் - குருட்டுக்குடல் பகுதி, பெருங்குடல், நேர்குடல் ஆகியவற்றில் ஏற்படும் நோய்கள் இரையகக் குடலிய நோய்களாக அடக்கப்பட்டுள்ளது.

## மேல் இரையகக் குடலியப் பாதை நோய்கள்

சமிபாட்டுத்தொகுதியின் மேற்பகுதிகளில் உள்ள உறுப்புக்களில் ஏற்படும் நோய் மேல் இரையகக் குடலியப் பாதை நோய்கள் ஆகும்.

### உணவுக்குழாய்
* உணவுக்குழாய் அழற்சி
* இரையக உண்குழலியப் பின்னோட்ட நோய்

### இரைப்பை
* இரையக அழற்சி
* இரையகக்குடலிய அழற்சி
* வயிற்றுப் புண்

## கீழ் இரையகக் குழலியப் பாதை நோய்கள்
### சிறுகுடல்
* சிறுகுடலழற்சி
* வயிற்றுப் புண்

### பெருங்குடல்
* குடல்வாலழற்சி
* பெருங்குடலழற்சி

### சிறுகுடலும் பெருகுடலும்
* சிறுபெருங்குடல் அழற்சி
* குரோன் நோய்

## துணைச்சுரப்பிகள் நோய்
### கல்லீரல்
* கல்லீரல் அழற்சி
* கல்லீரல் இழைநார் வளர்ச்சி
### கணையம்
* கணைய அழற்சி 
### பித்தப்பையும் பித்தக்கால்வாயும்
* பித்தப்பை அழற்சி
* பித்தப்பைக்கல்
* பித்தப்பை அகற்றல் பின்னரான கூட்டறிகுறி

## மேற்கோள்கள்

பகுப்பு:சமிபாட்டுத் தொகுதி நோய்கள்
அரசு பொறியியல் கல்லூரி, சேலம்

**அரசு பொறியியல் கல்லூரி, சேலம்** தமிழகத்தில் இருக்கும் பொறியியல் கல்லூரிகளில் ஒன்று. இது அண்ணா பல்கலைக்கழகம், கோவையுடன் இணைக்கப்பட்ட ஒரு தன்னாட்சிக் கல்லூரி.

## மேற்கோள்கள்

பகுப்பு:சேலம் மாவட்டத்திலுள்ள பொறியியல் கல்லூரிகள்
சீனாவின் வடக்குப் பல்கலைக்கழகம்

**சீனாவின் வடக்குப் பல்கலைக்கழகம்** (*North University of China* - NUC; எளிமையாக்கப்பட்ட சீனம் : 中北大学; மரபுச் சீனம்: 中北大學; பின்யின்: zhōngběidà xué) 1941 ஆம் ஆண்டு தொடங்கப்பட்டது. சான்சி மாகாணத்தின் தாயுவான் நகரில் அமைந்துள்ளது. 

பகுப்பு:சீனாவின் பல்கலைக்கழகங்கள்
அலெக்சாண்டர் புஷ்னின்

**அலெக்சாந்தர் தீஹனவிச் புஷ்னீன்** (, , மார்ச் 28, 1921 - செப்டம்பர் 5, 1991) ஒரு உருசிய, சோவியத் ஓவியர், ஓவிய விமர்சகர் மற்றும் ஓவியப் பேராசிரியர். லெனின்கிராட் நகரைச் சேர்ந்த இவர் “லெனின்கிராட் பள்ளி” ஓவியப்பாணியின் முக்கிய ஓவியர்களுள் ஒருவராகக் கருதப்படுகிறார். தனது உருவ ஓவியங்களுக்காகவும் வரலாற்று ஓவியங்களுக்காகவும் அறியப்படுகிறார்.

## சான்றுகள்

பகுப்பு:உருசிய ஓவியர்கள்
பகுப்பு:1921 பிறப்புகள்
பகுப்பு:1991 இறப்புகள்
அலெக்சாண்டர் சவீனொவ்

**அலெக்சாண்டர் இவானொவிச் சவீனொவ்** (*Alexander Ivanovich Savinov*, உருசியம்: Алекса́ндр Ива́нович Сави́нов, சூலை 17, 1881 - பெப்ரவரி 25, 1942) உருசிய சோவியத் ஓவியர். இவர் வரலாற்று சிறப்புமிக்க ஓவியங்களை வரைந்துள்ளார். லெனின்கிராட் நகரைச் சேர்ந்த இவர் “லெனின்கிராட் பள்ளி” ஓவியப் பாணியின் முக்கிய ஓவியர்களுள் ஒருவராகக் கணிக்கப்படுகிறார்.

## வாழ்க்கைக் குறிப்பு
சவீனொவ் சரத்தோவ் என்னும் ஊரில் மர வணிகர் குடும்பத்தில் பிறந்தவர். 1902-1908 இல் சென் பீட்டர்ஸ்பேர்க் இம்பீரியல் கலைக் கல்லூரியில் கல்வி பயின்று பட்டம் பெற்ற பின்னர் இத்தாலி சென்று ஓவியக் கலையில் மேலும் பயிற்சி பெற்றார். இத்தாலியில் இருந்து திரும்பியவர் லெனின்கிராட் ஓவியப் பள்ளியில் கற்பித்தல் பணியில் ஈடுபட்டார்..

இவரது புகழ் பெற்ற ஓவியங்கள் சென் பீட்டர்ஸ்பேர்க் நகரில் உள்ள உருசிய அரசு அருங்காட்சியகம், மற்றும் பிரித்தானியா, பிரான்ஸ் உட்படப் பல நாடுகளில் உள்ள அருங்காட்சியகங்களில் பார்வைக்காக வைக்கப்பட்டுள்ளன.

## மேற்கோள்கள்

## வெளி இணைப்புகள்
* ''Sergei V. Ivanov. The Leningrad School of painting. Historical outline.''
* ''Chronology of the Leningrad School of painting. ''
* ''Unknown Socialist Realism. Quests and Discoveries''.

பகுப்பு:உருசிய ஓவியர்கள்
பகுப்பு:1942 இறப்புகள்
பகுப்பு:1881 பிறப்புகள்
காதல் பாடல் (தமிழ் நாட்டுப்புறவியல்)

நடுகைக் களத்தில் காதல் பேசும் வகையில் அமைந்த ஒரு எடுத்துக்காட்டுப் பாடல்:
 நாலு மூலை வயலுக்குள்ளே
 நாத்து நடும் பொம்பிளே
 நானும் கொஞ்சம் ஏழையடி
 நடவு கொஞ்சம் செறுத்துப் போடு
 
 நண்டு சாறு காய்ச்சி விட்டு
 நடு வரப்பில் போற பெண்ணே - உன்
 தண்டைக் காலு அழகைக் கண்டு
 கெஞ்சுறானாம் அஞ்சு மாசம்
 நானும் கொஞ்சம் ஏழையடி
 நடவு கொஞ்சம் செறுத்துப் போடு
 
 பெண்டுகளே! பெண்டுகளே!
 தண்டு போட்ட பெண்டுகளே! - உன்
 கொண்டை அழகைக் கண்டு
 கெஞ்சுறானாம் அஞ்சு மாசம்
 நானும் கொஞ்சம் ஏழையடி
 நடவு கொஞ்சம் செறுத்துப் போடு

## மேற்கோள்கள்


பகுப்பு:தமிழ் நாட்டுப்புறப் பாடல்கள்
பகுப்பு:காதல்